Okresná prokuratúra Žiar nad Hronom 
Nám. Matice slovenskej 6, 965 01 Žiar nad Hronom

Číslo: 2 Pv 265/14/6613	Žiar nad Hronom, 24.09.2015 
EEČ : 2-52-118-2015

U Z N E S E N I E

Trestná vec:	obv. XXXXX 
Trestný čin:	Prečin Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátor Okresnej prokuratúry Žiar nad Hronom

Podľa § 217 odsek 1 Trestného poriadku vyslovujem, že obvinený:
1. XXXXX, rodné číslo: XXXXX
	dátum narodenia: XXXXX
	miesto narodenia: XXXXX 
	rodné priezvisko: XXXXX
	trvalé bydlisko: XXXXX
	väzba: nie 
ktorý je trestne stíhaný pre trestný čin:
- Prečin Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry Žiar nad Hronom zo dňa 5.8.2014 spisová značka 2 Pv 265/14/6, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Obvinená sa dopustila prečinu krádeže podľa § 212 ods. 1 Trestného zákona na tom skutkovom základe, že dňa 05. 05. 2014 v doobedňajších hodinách zobrala z bytu na Ulici Štúrovej 22 v Novej Bani, ktorý spoločne užívala s XXXXX, kávovar zn. DeLonghi ESAM 04.350.S v hodnote 699,- €, ktorý odniesla na adresu jej trvalého bydliska - Hodruša Hámre 282, čím spôsobila majiteľovi kávovaru XXXXX, nar. XXXXX, škodu vo výške 699,- €.    

Uznesením prokurátora Okresnej prokuratúry Žiar nad Hronom zo dňa 5.8.2014, spisová značka 2 Pv 265/14/6 bola určená skúšobná doba pre jednotlivých obvinených nasledovne: 
1. XXXXX, dátum narodenia: XXXXX  
	12 mesiacov
 
Odôvodnenie: 
	Uznesením prokurátora Okresnej prokuratúry v Žiari nad Hronom pod sp. zn. 2 Pv 265/14/6613 zo dňa 05. 08.  2014 bolo proti obv. XXXXX trestné stíhanie za prečin krádeže podľa § 212 ods. 1 Trestného zákona podmienečne zastavené podľa § 216 ods. 1 Trestného poriadku. Zároveň jej bola určená skúšobná doba v trvaní 12 mesiacov. Uznesenie nadobudlo právoplatnosť dňa 05. 08. 2014. 

Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. 

	Po uplynutí určenej skúšobnej doby boli na obvinenú vyžiadané správy z registra trestov, Okresného riaditeľstva PZ v Žiari nad Hronom, Obvodného oddelenia PZ Žarnovica, Okresného riaditeľstva PZ, odboru kriminálnej polície Žiar nad Hronom, Okresného úradu Žiar nad Hronom, odboru všeobecnej vnútornej správy a Obecného úradu Hodruša Hámre, z ktorých vyplýva, že počas skúšobnej doby viedla riadny život, nedopustila sa žiadneho protiprávneho konania, teda vyhovela uloženým podmienkam. 

	Preto som rozhodol tak, ako je to uvedené vo výrokovej časti tohto uznesenia.

  
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)  

	JUDr. Slavomír Višňovský 
	 prokurátor